da de da de da de fi en en en sv da nl de bar da da da da da da da da da da da da da da da da da da da da da de
Samarbejdet skal styrkes | Dansk Skoleforening for Sydslesvig e.V.
Vores demokratiske opbygning med suveræne foreninger og et fælles sydslesvigsk samråd bygger på samarbejde. I samrådet lytter vi, fører samtaler og inddrager hinanden i vores beslutningsprocesser. Derigennem giver vi medindflydelse til alle. Det kaldes for folkestyre.
Men konferencen viste, at der helt klart er dele i vores struktur, der trænger til eftersyn. Det gælder især arbejdet i Samrådet. Skoleforeningen er åben for forandring og videreudvikling af samarbejdet og demokratiet i Sydslesvig. Jeg kan se et stort udviklingspotentiale i selve Samrådet, f.eks. at vi kommer væk fra enstemmighedsprincippet, som alt for ofte er med til at blokere for videreudvikling. Jeg kan heller ikke se noget problem i, at samrådsformanden kan få et mandat til at repræsentere det danske mindretal regionalt og overregionalt.  Jeg er fortaler for, at de folkevalgte ledere mødes mere jævnligt, og jeg mener helt bestemt, at det må være den enkelte forening selv, der suverænt udpeger sine repræsentanter til Samrådet.
Konferencen viste, at vi er et levende demokrati, for et godt demokrati lever af deltagelse og indblanding. Og 200 deltagere på et lørdagsmøde taler for sig selv! Der kom et forslag om, at der skulle afholdes et årligt sydslesvigsk folkemøde i forbindelse med Årsmødeweekenden, og det mener jeg er en fantastisk god ide, fordi det vil være med til at styrke folkeligheden, samarbejdet og dermed demokratiet.
Da demokrati og folkestyre lever af deltagelse, er jeg også meget glad for SSW's tilbud til vores samfundsfags- og historielærere om at komme ud til fællesskolerne og informere om samfundsforholdene og den aktuelle politiske situation i Sydslesvig og Slesvig-Holsten. SSW tilbyder endda, at selve ministeren eller andre politikere kommer ud til skolerne for at informere og/eller diskutere med eleverne. Samtidig følger en invitation til at besøge landdagen og overvære et landdagsmøde med.  Men interessen, nysgerrigheden kommer ikke altid af sig selv, så der ligger et stort ansvar hos os forældre og lærerne for at påvirke vores børn. Et demokratisk samfund lever af inddragelse, medindflydelse og muligheden for at vælge. Og fornemmelsen af, at man kan bevirke noget. Dette skal formidles til vore børn. Initiativet fortjener at blive taget imod.
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg